CELEX: 32005R0214
Language: ro
Date: 2005-02-09
Title: Regulamentul (CE) nr. 214/2005 al Comisiei din 9 februarie 2005 de modificare a anexei III la Regulamentul (CE) nr. 999/2001 al Parlamentului European și al Consiliului în ceea ce privește supravegherea encefalopatiilor spongiforme transmisibile la caprineText cu relevanță pentru SEE.

Anunţ juridic important

|

32005R0214

Official Journal L 037 , 10/02/2005 P. 0009 - 0012 Official Journal L 275 , 06/10/2006 P. 0136 - 0139

		20050209Regulamentul (CE) nr. 214/2005 al Comisieidin 9 februarie 2005de modificare a anexei III la Regulamentul (CE) nr. 999/2001 al Parlamentului European și al Consiliului în ceea ce privește supravegherea encefalopatiilor spongiforme transmisibile la caprine(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă [1], în special articolul 23 alineatul (1),întrucât:(1) Regulamentul (CE) nr. 999/2001 stabilește normele privind supravegherea encefalopatiilor spongiforme transmisibile (EST) la caprine.(2) La 28 ianuarie 2005, un grup de experți în EST care afectează rumegătoarele mici, prezidat de laboratorul comunitar de referință (LCR) pentru EST, a confirmat prezența encefalopatiei spongiforme bovine (ESB) la o capră sacrificată în Franța. Este vorba despre primul caz de infectare cu ESB a unei rumegătoare mici în condiții naturale.(3) În cadrul reuniunii din 4 și 5 aprilie 2002, fostul Comitet științific director (CSD) adoptă un aviz privind siguranța aprovizionării cu materiale provenite de la rumegătoarele mici în ipoteza în care prezența ESB la aceste animale ar deveni probabilă. În avizul adoptat în cadrul reuniunii din 26 noiembrie 2003, grupul științific privind riscurile biologice al Autorității Europene pentru Siguranța Alimentară (AESA) a confirmat caracterul întemeiat al declarației din avizul CSD privind siguranța produselor care provin de la rumegătoarele mici în legătură cu EST. În declarația din 28 ianuarie 2005, grupul de experți ai AESA menționat anterior subliniază, de asemenea, că semnificația acestui caz unic de infectare cu ESB a unei capre din Franța trebuie să facă în continuare obiectul unei evaluări. În acest scop, este esențial să se dispună de rezultatele unei supravegheri sporite a EST la caprine.(4) În conformitate cu avizele și cu declarația CSD și AESA menționate anterior, supravegherea caprinelor ar trebui extinsă pentru a îmbunătăți programele de eradicare ale Comunității. În plus, aceste programe sporesc nivelul de protecție a consumatorului, cu toate că siguranța aprovizionării cu produse care provin de la rumegătoare mici este asigurată, de asemenea, de măsuri care sunt deja în vigoare, în special de dispozițiile Regulamentului (CE) nr. 999/2001 în ceea ce privește îndepărtarea materialelor cu riscuri specificate.(5) Extinderea supravegherii ar trebui să se bazeze pe o recomandare prin care să se solicite realizarea de către LCR a unei anchete valabile din punct de vedere statistic pentru a stabili, în cel mai scurt timp, prevalența ESB la caprine și a îmbunătăți cunoașterea distribuției geografice și în interiorul efectivului. În consecință, această supraveghere ar trebui să se aplice în toate statele membre, în special în cele afectate de ESB.(6) Prin urmare, Regulamentul (CE) nr. 999/2001 ar trebui modificat în consecință.(7) Ținând seama de faptul că trebuie garantat cel mai ridicat nivel posibil de protecție a consumatorului și evaluată prevalența ESB la caprine, modificările aduse de prezentul regulament ar trebui să intre în vigoare fără întârziere.(8) Programul de supraveghere a caprinelor ar trebui reanalizat după o perioadă minimă de șase luni de supraveghere efectivă și după ce AESA și-a dat avizul cu privire la o evaluare cantitativă a riscului rezidual reprezentat de carnea de capră și de produsele derivate din aceasta.(9) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Anexa III la Regulamentul (CE) nr. 999/2001 se modifică în conformitate cu anexa la prezentul regulament.Articolul 2Prezentul regulament intră în vigoare a doua zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 9 februarie 2005.Pentru ComisieMarkos KyprianouMembru al Comisiei[1] JO L 147, 31.5.2001, p. 1. Regulament astfel cum a fost modificat ultima dată prin Regulamentul (CE) nr. 36/2005 al Comisiei (JO L 10, 13.1.2005, p. 9).--------------------------------------------------20050209ANEXĂLa anexa III capitolul A partea II, punctele 2 și 3 se înlocuiesc cu următorul text:"2. Supravegherea ovinelor și a caprinelor sacrificate pentru consumul uman(a) OvineStatele membre a căror populație de oi și miei pentru montă depășește 750000 de animale vor efectua teste asupra unui eșantion anual format din minimum 10000 de ovine sacrificate pentru consum uman, în conformitate cu normele de prelevare de probe descrise la punctul 4 [1].(b) CaprineStatele membre vor efectua teste asupra unui număr de caprine sănătoase sacrificate, stabilit în conformitate cu normele de prelevare de probe descrise la punctul 4 și cu dimensiunile minime ale eșantionului enumerate în tabelul A.În cazul în care un stat membru întâmpină dificultăți în obținerea unui număr suficient de caprine sănătoase sacrificate pentru a atinge dimensiunea minimă a eșantionului care i-a fost alocat, acesta poate decide să înlocuiască maximum 50 % din eșantionul minim cu caprine moarte care au peste 18 luni, la un raport de unu la unu și depășind eșantionul minim definit la punctul 3.Tabelul AStat membru | Dimensiunea minimă a eșantionului de caprine sănătoase sacrificate [2] |Spania | 125000 |Franța | 93000 |Italia | 60000 |Grecia | 20000 |Cipru | 5000 |Austria | 5000 |Alte state membre | toate |3. Supravegherea ovinelor și caprinelor nesacrificate pentru consumul umanStatele membre vor efectua teste, în conformitate cu normele de prelevare de probe prevăzute la punctul 4 și cu dimensiunile minime ale eșantionului enumerate în tabelele B și C, asupra ovinelor și caprinelor care au murit sau au fost sacrificate, dar:- care nu au fost sacrificate în cadrul unei campanii de eradicare a unei boli sau- care nu au fost sacrificate pentru consumul uman.Tabelul BPopulația de oi și miei pentru montă din statul membru | Dimensiunea minimă a eșantionului de ovine moarte [3] |> 750000 | 10000 |100000-750000 | 1500 |40000-100000 | 500 |< 40000 | 100 |Tabelul CPopulația de capre care au fătat deja și de capre împerecheate din statul membru | Dimensiunea minimă a eșantionului de caprine moarte [4] |> 750000 | 10000 |250000-750000 | 3000 |40000-250000 | 1000 |< 40000 | 100 % până la 200 |[1] Dimensiunea minimă a eșantionului a fost calculată astfel încât să se descopere o prevalență de 0,03 % cu 95 % grad de corectitudine.[2] Dimensiunea minimă a eșantionului se calculează în funcție de numărul de caprine sănătoase sacrificate și de prevalența ESB în statul membru respectiv. În afară de aceasta, dimensiunea eșantionului este stabilită astfel încât obiectivul ce trebuie atins să fie realist. Eșantioanele minime de peste 60000 de animale permit descoperirea unei prevalențe de 0,0017 % cu 95 % grad de corectitudine[3] Dimensiunea minimă a eșantionului se calculează în funcție de populația de ovine din fiecare stat membru și este stabilită astfel încât obiectivul ce trebuie atins să fie realist. Eșantioanele minime de 10000, 1500, 500 și 100 de animale vor permite descoperirea unei prevalențe de 0,03 %, 0,02 % și respectiv 3 % cu 95 % grad de corectitudine.[4] Dimensiunea minimă a eșantionului se calculează în funcție de populația de caprine din fiecare stat membru și este stabilită astfel încât obiectivul ce trebuie atins să fie realist. Eșantioanele minime de 10000, 3000, 1000 și 200 de animale vor permite descoperirea unei prevalențe de 0,03 %, 0,1 %, 0,3 % și respectiv 1,5 % cu 95 % grad de corectitudine."--------------------------------------------------